open-index/open-wikipedia-markdown huggingface dataset:
Gandhidham

**Gandhidham** () on Kutchin piirikunnan itäosissa Intian Gujaratissa sijaitseva suunniteltu kaupunki. Vuonna 2011 sen väkiluku oli 247&nbsp;992 ja vuonna 2024 arviolta noin 350&nbsp;000.

Gandhidham perustettiin 1950-luvun alkupuolella Pakistanin puolelle jääneestä Sindhistä paenneiden asutuskeskukseksi. Se nimettiin Mahatma Gandhin mukaan, ja sen perusti Gandhin ohjeistamana Bhai Pratap Dialdas. Gandhin itsensä oli määrä matkustaa kaupungin perustamisseremoniaan, mutta hänet murhattiin ennen sitä. Adipuria on luonnehdittu Gandhidhamin kaksoiskaupungiksi.

Gandhidham sijaitsee 60 kilometrin päässä Kutchin piirikunnan keskuksesta Bhujista. Gandhidhamin pohjoislaidalla virtaa Sangjoki. Shinaijärvi sijaitsee kuuden kilometrin päässä kaupungista. Kaupungin keskiosien halki kulkee Gujaratin osavaltion valtatie 46. Lähistöllä sijaitsee Kandlan satama.

## Lähteet

## Aiheesta muualla
Kippari (lehti)

**Kippari** on suomalainen Otavamedian kustantama moottoriveneaiheinen harrastelehti. Lehti vertaa ja arvioi moottoriveneitä, kertoo veneilyalan uutisia ja vinkkejä veneiden huoltoon sekä kunnostamiseen. Ilmestymistiheys on 12 kertaa vuodessa ja lukijamäärä vuonna 2023 noin 53&nbsp;000, joista 82&nbsp;prosenttia miehiä ja loput naisia tai sukupuolettomia. Yli 50-vuotiaat ovat lehden suurin asiakaskunta.

Kippari-lehti perustettiin vuonna 1982, keskittyen ensimmäisen omistajansa Venetalo Bensowin tuotteisiin. Sen ensimmäinen päätoimittaja oli Eero Mattila. Lehti myytiin sittemmin Kipparilehden Kustannus Oy:lle, jossa toimivat lehden silloista toimituskuntaa.

Ennen 1990-lukua lehti käsitteli pääasiassa purjeveneitä ja vuonna 1989 Whitbread-veneillä oli oma erikoisnumeronsa. Saman vuoden lopussa lehdelle haettiin uusi kustantaja Yhtyneet Kuvalehdet Oy eli nykyinen Otavamedia.

1990-luvulla lehti uudistui yksinomaan moottorivenelehdeksi, vaikkakin purjeveneet mainittiin teksteissä harvoin. Silloisen päätoimittaja Vesa Lepän mukaan moottoriveneilijät kaipasivat oman lehtensä ja olivat muutenkin veneilyalan enemmistöä.

Vuoden 2024 lopulla Otavamedia lakkautti toisen veneilyaiheisen julkaisunsa *[[Vene (lehti)|Vene]]*-lehden, jonka lukijamäärä oli siihen aikaan *Kipparia* pienempi. *Veneen* sisällöistä osa siirtyi *Kippariin*. 

Laman aikaan lehti ilmestyi vain kahdeksan kertaa vuodessa, mutta sen tainnuttua numeroita lisättiin hiljalleen. Nykyään lehti ilmestyy kerran kuukaudessa.

## Lähteet
Papua-Uuden-Guinean kansalaisuus

**Papua-Uuden-Guinean kansalaisuus** on laillinen suhde yksityishenkilön ja Papua-Uuden-Guinean itsenäisen valtion välillä. 

## Kansalaisuuden saaminen syntymällä
Syntyperäisiä Papua-Uuden-Guinean kansalaisia ovat sellaiset henkilöt, joiden vanhemmista vähintään toisella on maan kansalaisuus lapsen syntyessä. Papua-Uuden-Guinean alueelta löytyneet lapset, joiden vanhemmista ei ole varmuutta, lasketaan myös syntyperäisiksi kansalaisiksi.

## Kansalaisuuden saaminen hakemuksella
Hakemuksen perusteella kansalaisuus voidaan myöntää sellaisille henkilöille, jotka ovat asuneet maassa vähintään kahdeksan vuotta ja täyttää muut ehdot sekä toimittaa hakemuksensa kansalaisuusasioista vastaavalle ministerille, joka voi omaa harkintaansa käyttäen joko hyväksyä tai hylätä hakemuksen. Hakijan alaikäiset lapset voivat saada kansalaisuuden vanhempansa hakemuksella. Vaaditun asumisajan lisäksi hakijan tulee täyttää seuraavat ehdot:

* on todettu hyvämaineiseksi
* on osoittanut aikomusta asettua maahan pysyvästi
* kykenee arkisella tasolla sekä puhumaan että ymmärtämään joko tok-pisiniä tai hiri-motua (ei koske henkilöitä, joilla on fyysinen tai psyykkinen vamma)
* kunnioittaa maan tapoja ja kulttuuria
* on epätodennäköisesti rasite julkiselle taloudelle
* omaa riittävät tiedot kansalaisuuden mukana tulevista oikeuksista ja velvollisuuksista
* luopuu muista kansalaisuuksistaan ja vannoo uskollisuudenvalan

Kansalaisuushakemuksen käsittelymaksu on 10 000 kinaa.

## Kaksoiskansalaisuus ja kansalaisuuden menettäminen
Papua-Uusi-Guinea sallii kaksoiskansalaisuuden, mutta vain rajoitetusti: potentiaalinen kaksoiskansalainen saa olla vain Australian, Fidžin, Saksan, Uuden-Seelannin, Samoan, Yhdistyneen kuningaskunnan, Yhdysvaltain tai Vanuatun kansalainen.

Papua-Uuden-Guinean kansalaiset ovat automaattisesti myös Kansainyhteisön kansalaisia.

Kansalaisuudesta on mahdollisuudesta luopua oma-aloitteisesti, mutta henkilöllä tulee olla jonkun toisen maan kansalaisuus. Myös sodan aikana kansalaisuudesta luopuminen ei ole mahdollista. Hakemuksen perusteella kansalaisuuden saaneilta henkilöiltä kansalaisuus poistaa seuraavissa tapauksissa:

* kansalaisuus on saatu tietoja pimittämällä tai valheellisia tietoja antamalla
* henkilö on palvellut vieraan valtion asevoimissa
* henkilö on äänestänyt tai matkustanut ulkomaille vieraan valtion passilla
* henkilö on vastaanottanut toisen kansalaisuuden rekisteröitymättä kaksoiskansalaiseksi

## Lähteet

* Dziedzic, Anna (2020): *[https://cadmus.eui.eu/bitstream/handle/1814/66229/RSCAS_GLOBALCIT_Comp_2020_1.pdf Comparative Regional Report on Citizenship Law: Oceania]*, Badia Fiesolana: European University Institute.

### Viitteet
House of the Dragon (1. tuotantokausi)

Yhdysvaltalaisen televisiosarjan ***[[House of the Dragon]]in*** ensimmäinen tuotantokausi sai ensi-iltansa HBO Max -palvelussa 21. elokuuta 2022. Kausi sisältää kymmenen 60 minuutin pituista jaksoa. 

*House of the Dragon* on esiosa vuosina 2011–2019 tuotetulle *[[Game of Thrones]]* -fantasiasarjalle. Se perustuu George R. R. Martinin kirjoittamaan *[[Tuli ja veri]]* -romaaniin (2018), joka sijoittuu samaan maailmaan kuin Martinin fantasiakirjasarja *[[Tulen ja jään laulu]]*.  

Ensimmäinen tuotantokausi sai pääosin hyvän vastaanoton, ja sen ensimmäinen jakso keräsi Yhdysvalloissa noin kymmenen miljoonaa katsojaa,  mikä teki siitä HBO:n katsotuimman alkuperäissarjan pilottijakson. Kausi alkoi samoihin aikoihin samantyylisen *[[Taru sormusten herrasta: Mahtisormukset]]* -fantasiasarjan ensimmäisen kauden kanssa, ja samasta yleisöstä kilpailevien suuren budjetin sarjojen keskinäistä suoriutumista seurattiin tarkasti mediassa.

## Näyttelijät

### Päärooleissa

### Sivurooleissa

## Jaksot
Ensimmäinen tuotantokausi alkoi 21. elokuuta 2022, ja uusi jakso julkaistiin joka sunnuntai. Kauden päätösjakso esitettiin 23. lokakuuta 2022.


|}

## Lähteet
Henry Carlsson

**Henry Carlsson** (22. marraskuuta 1858 Kemiö – 4. huhtikuuta 1944 Turku) oli suomenruotsalainen balettitanssija ja tanssipedagogi, jota pidetään alansa ensimmäisenä suomalaisena.

Balettimestari Henry Carlsson varttui Kemiön saarella kuusilapsisessa perheessä, jonka isä välitti tuotantoeläimiä Suomesta Ruotsiin. Isän sisar omisti Malmössä hotellin, ja isän kuoltua 1867 täti otti kahdeksanvuotiaan veljenpoikansa mukaansa Ruotsiin, jossa tämä pääsi opiskelemaan Tukholman kuninkaalliseen balettikouluun. Valmistuttuaan sieltä Henry Carlsson sai 16-vuotiaana kolmen vuoden kiinnityksen Tukholman oopperan balettiryhmään. Hän palasi Suomeen työskentelemään Kaarlo Bergbomin vasta perustamassa Suomalaisessa oopperassa ja opiskeli koreografiaa Pietarin oopperan balettimestarin johdolla. Bergbomin ooppera kuitenkin kärsi talousvaikeuksista niin, että Carlsson lähti puolalaisen Varsovan baletin mukaan neljäksi vuodeksi kiertämään Eurooppaa. Belgian Antwerpenissä hän loukkasi jalkansa, minkä jälkeen hän palasi Suomeen, asettui Turkuun ja ryhtyi pitämään salonkitanssikursseja eri puolilla maata. Tätä työtä hän jatkoi vielä yli 80 vuoden iässä. Hän kuoli 85-vuotiaana Turussa 4.4.1944.

## Lähteet
Johan Anders Schmidt

**Johan Anders Schmidt** (13. lokakuuta 1738 Saksi – 6. tammikuuta 1802 Sipoo) oli saksalaissyntyinen lasinpuhaltaja, joka toimi Åvikin lasitehtaan ja Mariedalin lasitehtaan puhallusmestarina.

Schmidtin vanhemmat olivat lasinpuhaltajamestari Johann Gottfried Schmidt ja Anna Catharina Zander. Hänen puolisonsa vuodesta 1761 oli  Maria Mickelintytär Losche (k. 1778), toinen puoliso oli Ulrica Lovisa Limatia (k. 1783) ja kolmas vuodesta 1783 Dorothea Thitz (k. 1809). Schmidtin lapsista myös isänsä kaima Johan Anders (1769–1836) ja Carl Gustaf (1783–1825) olivat lasinpuhaltajia. 

Schmidt tuli Suomeen Ruotsista, jossa hän oli ollut perustamassa lasiruukkeja ja toiminut lasinpuhaltajana Casimirsborgin lasitehtaassa Smålandissa. Suomessa hän oli Somerolla Åvikin lasitehtaan puhaltaja- ja hyttimestari vuodesta 1759 noin vuoteen 1780 ja Sipoossa Mariedalin lasitehtaan osakas ja puhaltajamestari vuodesta 1781. Schmidt oli 1700-luvulla Suomessa mahdollisesti ainoa lasinpuhaltaja, joka osasi myös maalata, kullata ja kaivertaa lasiastioita. Hän tunsi myös valkoisen läpikuultavan luulasin reseptin.

## Lähteet

## Aiheesta muualla
*
Kude

**Kude** on kudonnassa käytetty kudontamateriaali, jolla kudos kudotaan vaakasuoraan pystysuorien loimien väliin. Perussidokset, jotka ovat yleisimpiä tapaoja yhdistää loimet ja kuteet, ovat palttina, toimikas ja satiini (pomsi). Palttinan perusteella kehitettyjä muunnossidoksia ovat panama ja ripsi, joka voi olla loimiripsi tai kuderipsi. Kuteina käytetään poppanaa, räsyjä sekä esimerkiksi pellava-ja puuvillalankoja. Samaan kudokseen voidaan yhdistää lankoja ja poppanakudetta ja lankaa voidaan käyttää päärmeisiin.

## Lähteet
Lars Vegard

**Lars Vegard** (3. helmikuuta 1880 Vegårshei – 21. joulukuuta 1963 Oslo) oli norjalainen fyysikko, joka tutki erityisesti revontulia. Hän väitteli tohtoriksi vuonna 1913 ja toimi professorina Oslon yliopistossa 1918–1951.
## Lähteet

## Aiheesta muualla
Ikaalisten helluntaiseurakunta

**Ikaalisten helluntaiseurakunta** on Ikaalisissa toimiva helluntaiseurakunta. Seurakunta on perustettu vuonna 1961. Seurakunnan toimitilat sijaitsevat Ikaalisten keskustasa Vanhan Tampereentien varressa.

Seurakunnan toimintamuotoihin kuuluvat jumalanpalvelusten lisäksi rukouskokoukset, lapsi- ja nuorisotyö, erä- ja monitoimikerho sekä lähetystyö. Ikaalisten helluntaiseurakunnan yhteydessä toimii Royal Rangers-partiojärjestö.

Seurakunnan tilaisuuksia lähetetään muun muassa TV7:n televisio- ja verkkokanavilla.

## Katso myös
* Luettelo Suomen helluntaiseurakunnista
* Helluntaiherätys Suomessa

## Lähteet
Viialan helluntaiseurakunta

**Viialan helluntaiseurakunta** on Akaan Viialassa toimiva helluntaiseurakunta. Seurakunta on perustettu vuonna 1963. Seurakunnan toimitilat sijaitsevat Viialan keskustassa Nordintiellä.

Seurakunnan toimintamuotoihin kuuluvat jumalanpalvelusten lisäksi rukousillat, pienpiiritoiminta, lähetysillat ja hengellisten elokuvien näyttäminen. 

## Katso myös
* Luettelo Suomen helluntaiseurakunnista
* Helluntaiherätys Suomessa

## Lähteet
Himmatwala

**Himmatwala** (, ) on vuonna 1983 ensi-iltansa saanut intialainen hindinkielinen toimintakomediaelokuva, jonka on ohjannut K. Raghavendra Rao. Se on uudelleenfilmatisointi Raon omasta telugunkielisestä elokuvasta *[[Ooriki Monagadu]]* (1981). Päärooleja näyttelevät Jeetendra ja Sridevi.

*Himmatwala* oli vuoden 1983 neljänneksi eniten tuottanut hindielokuva. Se oli Sridevin läpimurto hindielokuvissa.

## Juoni
Köyhän ja vääryyttä kokeneen naisen poika palaa suurkaupungista kostamaan isänsä puolesta.

## Näyttelijät

## Soundtrack

## Uudelleenfilmatisointi
Sajid Khanin ohjaama *[[Himmatwala (vuoden 2013 elokuva)|Himmatwala]]* sai ensi-iltansa 29. maaliskuuta 2013. Päärooleja näyttelivät Ajay Devgan ja Tamannaah Bhatia. Elokuva sai negatiivisia arvosteluja ja oli kaupallinen pettymys.

## Lähteet

## Aiheesta muualla
* 
*
Ylöjärven helluntaiseurakunta

**Ylöjärven helluntaiseurakunta** on Ylöjärvellä toimiva helluntaiseurakunta. Seurakunta on perustettu vuonna 1987. Seurakunnan toimitilat sijaitsevat Ylöjärven keskustassa Asemantiellä. Seurakunnan pastorina toimii Heikki Korppi.

Seurakunnan toimintamuotoihin kuuluvat jumalanpalvelusten ja rukoustilaisuuksien lisäksi ilmaisruokailut, laitosvierailut ja pienryhmätoiminta. Lisäksi lapsille järjestetään pyhäkoulutoimintaa sekä leirejä ja Action Night -tapahtumia. Nuorille järjestetään kahvilatoimintaa. 

Seurakunnan tilaisuuksia lähetetään muun muassa TV7:n televisio- ja verkkokanavilla.

## Historia
Helluntaiherätys saapui Ylöjärvelle 1940-luvun alussa. Sotien jälkeen helluntailaiset järjestivät kesäisin telttaseuroja. Lopulta paikkakunnalle perustettiin rukouspiiri, joka sai rukoushuoneen Keijärven pohjoispäähän vuonna 1978. vuonna 1982 helluntailaiset saivat käyttöönsä rukoushuoneen Kuruntien risteykseen rakennetusta uudesta liiketalosta. Ylöjärven helluntaiseurakunta järjestäytyi omaksi seurakunnakseen vuonna 1987, jolloin seurakuntaan kuului noin 130 jäsentä.

## Katso myös
* Luettelo Suomen helluntaiseurakunnista
* Helluntaiherätys Suomessa

## Lähteet
Äetsän helluntaiseurakunta

**Äetsän helluntaiseurakunta** on Sastamalan Äetsässä toimiva helluntaiseurakunta. Seurakunta on perustettu vuonna 1993. Seurakunnan toimitilat sijaitsevat Keikyän keskustassa Pehulantiellä. Seurakunnan toiminnanjohtaja toimii Veli-Matti Savijoki. Seurakunta kuuluu Suomen Helluntaikirkko-kirkkokuntaan.

Seurakunnan toimintamuotoihin kuuluvat sunnuntaikokoukset, rukouskokoukset, nuortenillat ja pienryhmät. Seurakunta julkaisee Elämän lähteellä -tiedotetta joka toinen kuukausi. 

## Katso myös
* Luettelo Suomen helluntaiseurakunnista
* Helluntaiherätys Suomessa

## Lähteet
Raahen helluntaiseurakunta

**Raahen helluntaiseurakunta** on Raahessa toimiva helluntaiseurakunta. Seurakunta on perustettu vuonna 1955. Seurakunnan toimitilat sijaitsevat Raahen keskustassa Reiponkadulla. Seurakunnan johtavana pastorina toimii Hannu Kuosmanen. Seurakunta kuuluu Suomen Helluntaikirkko-kirkkokuntaan.

Seurakunnan toimintamuotoihin kuuluvat jumalanpalvelusten ja rukouskokousten lisäksi lapsi- ja nuorisotyö, musiikkitoiminta, rukouspysäkit sekä lähetystyö. 

Helluntaiseurakunnan ylläpitämä lähikirppis on Raahen vanhin kirpputori. Kirpputori lahjoittaa vaatteita ja tavaraa paikallisille ihmisille ja maan rajojen ulkopuolelle. Kirpputorin tuotto käytetään lähetystyön tukemiseen.

Seurakunnan tilaisuuksia lähetetään muun muassa TV7:n televisio- ja verkkokanavilla.

## Historia
Raahen helluntaiseurakunta järjestäytyi vuonna 1955 Revonlahdelle. Vuonna 1958 seurakunta muutettiin Raahen helluntaiseurakunnaksi. Niilo Yli-Vainion vaikutuskaudella Raahessa oli voimakasta kasvua ja seurakunnan jäsenmäärä kaksinkertaistui.

## Toimitilat
Raahen helluntaiseurakunta osti Reiponkadulla sijaitsevan talon 19. huhtikuuta 1967 kansakoulunopettaja Väinö Hyvärisen perikunnalta. Tämän jälkeen osa talosta oli seurakunnan käytössä ja osa vuokralla. Vuonna 1983 talo muutettiin lähetystoriksi.

## Katso myös
* Luettelo Suomen helluntaiseurakunnista
* Helluntaiherätys Suomessa

## Lähteet
Tikkakosken helluntaiseurakunta

**Tikkakosken helluntaiseurakunta** on vuonna 1950 perustettu Jyväskylän Tikkakoskella toimiva helluntaiseurakunta. Seurakunnan toimitilat sijaitsevat Tikkakosken keskustassa Koivulammenkadulla. Seurakunnan johtavana pastorina toimii Lauri Saarni.

Seurakunnan toimintaan kuuluvat jumalanpalvelusten sekä sanan ja rukouksen iltojen lisäksi lapsi- ja nuorisotyö sekä lähetystyö Thaimaassa.

## Katso myös
* Uskonto Jyväskylässä
* Luettelo Suomen helluntaiseurakunnista
* Helluntaiherätys Suomessa

## Lähteet
Fernando Bolea

**Fernando Bolea** (29. toukokuuta 1965 – 27. kesäkuuta 2024) oli espanjalainen käsipalloilija. Hän kilpaili miesten turnauksessa vuoden 1992 kesäolympialaisissa.

## Lähteet
Ivalon helluntaiseurakunta

**Ivalon helluntaiseurakunta** on vuonna 1951 perustettu Inarin Ivalossa toimiva helluntaiseurakunta. Seurakunnan toimitilat sijaitsevat Ivalon keskustassa Metsätiellä.

Seurakunnan toimintaan kuuluvat jumalanpalvelusten ja rukouskokousten lisäksi nuorisotyö sekä lähetystyö. Seurakunnalla on oma leirikeskus *Ukontupa*. Seurakunta on Suomen pohjoisin helluntaiseurakunta.

Seurakunnan tilaisuuksia lähetetään muun muassa TV7:n televisio- ja verkkokanavilla.

## Historia
Helluntaiherätys saapui Ivaloon vuonna 1935 Otto Koivukankaan ja Jorma Alopeuksen toimesta, jotka saarnasivat Liinahamarissa asti. Saarnaajat pitivät kokouksia Akujärvellä, jossa Marttilan perhe tuli uskoon vuonna 1936. Ivalossa kastetilaisuuksia pidettiin Ivalojoessa, jossa muun muassa hiihtäjä Uuno Kyrön kaste herätti mediahuomiota. Naisevankelistoja Ivaloon saapui vuonna 1938. Alkuaikojen tunnettu evankelista oli ivalolainen Ida Kyrö.

Sotien jälkeen Ivaloon saapui Vilho Makkonen, joka toimi Inarissa hengellisessä ja maallisessa työssä aktiivisesti vuosina 1950–1958.

Ivalon helluntaiseurakunta perustettiin vuonna 1951. Seurakunta piti kokouksia Ivalon lisäksi Akujärvellä ja Koppelossa. Seurakunta vieraili kahviloissa ja savotoilla. Telttajuhlien pito aloitettiin vuonna 1952 ja juhlien yhteydessä järjestettiin myös kastetilaisuuksia. Vuonna 1953 seurakunnalle asetettiin vanhimmisto ja oma rukoushuoneyhdistys perustettiin 1955. Seurakunnan ensimmäiseksi saarnaajaksi valittiin Viktor Martiskainen vuonna 1958.

Uuden rukoushuoneen vihkiäiset järjestettiin vuonna 1962. Vuoden 1967 helmikuussa rukoushuone paloi. Uuden rukoushuoneen rakentaminen aloitettiin välittömästi ja se vihittiin käyttöön pitkäperjantaina 1968.

## Katso myös
* Luettelo Suomen helluntaiseurakunnista
* Helluntaiherätys Suomessa

## Lähteet

## Aiheesta muualla
Pylväsporakone

**Pylväsporakone** on porakone, joka soveltuu suurienkin poraustöiden tekemiseen melko tarkasti. Se seisoo omalla jalustallaan, toisin kuin penkkiporakone. Siinä porakone on kiinni pystysuorassa pylväässä. Se soveltuu monenlaiseen poraamiseen sekä betonin, metallin että puun poraamisessa. Joidenkin pylväsporakoneiden pylväissä on kiinnitettynä pieni työpöytä. Pylväasporakoneita muistuttavat magneettiporakoneet, jotka ovat kuitenkin rakenteeltaan erilaisia. Toiset pylväsporakoneet toimivat hihnavaihteistolla eli ovat hihnavetoisia ja toiset toimivat mekaanisella vaihteistolla. Hihnavetoiset mallit sopivat enimmäkseen kotiverstaisiin. Ammattikäyttöön sopivat enimmäkseen mekaanisella vaihteistolla toimivat mallit, jotka ovat tehokkaampia ja joilla poraustyötä voidaan tehdä tarkemmin. Laadukkaat pylväsporakoneet pyörivät tasaisesti ilman värinää tai epätasaista ääntä. Hihnavetoinenkin malli voi olla tasaisesti toimiva, jos hihnapyörät ovat valurautaisia.

## Lähteet
Taqıyatas

**Taqıyatas** (, ) on kaupunki ja Taqıyatasin piirin hallinnollinen keskus Karakalpakian tasavallassa Uzbekistanissa. Se sijaitsee Amudarjajoen vasemmalla rannalla 17 kilometriä tasavallan pääkaupungista Nukusista etelään. Kaupungissa oli 47&nbsp;500 asukasta vuonna 2016.

Kaupunki on syntynyt kastelukanavatyömaan yhteyteen vuonna 1953. Siellä sijaitsee maakaasulla toimiva Taqıyatasin lämpövoimala (nimellisteho 560 megawattia), joka tuottaa sähköä Karakalpakian ja lähialueiden tarpeisiin. Kaupungin kautta kulkee Buharan, Nukusin, Qońıratin ja Kazakstanin Beineun välinen maantie.

## Lähteet
Haapaveden helluntaiseurakunta

**Haapaveden helluntaiseurakunta** on Haapavedellä toimiva helluntaiseurakunta. Seurakunta on perustettu vuonna 1952. Seurakunnan toimitilat sijaitsevat Haapaveden keskustassa Oravatiellä. Seurakunta kuuluu Suomen Helluntaikirkko-kirkkokuntaan.

Seurakunnan toiminta-alueeseen kuuluvat Haapaveden kaupungin lisäksi Kärsämäki, Pyhäntä sekä Siikalatvan kunnan alueelta Piippola ja Pulkkila. Nykyinen rukoushuone valmistui vuonna 1993.

Seurakunnan toimintamuotoihin kuuluvat jumalanpalvelukset, rukousillat, nuorten gospelkahvilat sekä teematillat ja toritapahtumat. 

Ensimmäisen kerran helluntaiherätys saapui Haapavedelle loka-marraskuussa 1912, jolloin Thomas Ball Barratt vieraili kunnassa.

## Katso myös
* Luettelo Suomen helluntaiseurakunnista
* Suomen Helluntaikirkko
* Helluntaiherätys Suomessa

## Lähteet
Nivalan helluntaiseurakunta

**Nivalan helluntaiseurakunta** on Nivalassa toimiva helluntaiseurakunta. Seurakunta on perustettu vuonna 1951. Seurakunnan toimitilat sijaitsevat Nivalan keskustassa Lisäkujalla. Seurakunnan pastorina toimii Mikko Autio.

Seurakunnan toimintamuotoihin kuuluvat jumalanpalvelukset, senioripiiri, työttömien ja eläkeläisten ruokailutoiminta, nuorten yökahvila, raamattukoulu sekä konsertit. Seurakunta tekee myös lähetystyötä Espanjassa. 

Seurakunnan tilaisuuksia lähetetään muun muassa TV7:n televisio- ja verkkokanavilla.

## Katso myös
* Luettelo Suomen helluntaiseurakunnista
* Helluntaiherätys Suomessa

## Lähteet
Tommy Tuovinen

**Tommy Tuovinen** (oik. **Tuomas Tuovinen**, s. 1981) on suomalainen metallimusiikin laulaja, joka on tunnettu muun muassa yhtyeistä MyGrain ja Crownshift. Hän on ollut myös yhtyeissä Damnation Plan ja Oceanhoarse. Vuonna 2018 kerrottiin, että hän joutuu lopettamaan aktiivisen keikkailun kuulonaleneman vuoksi ja voi toimia vain satunnaisesti.

## Diskografia
### MyGrain
* 
* 
* 
* 
* 

### Damnation Plan
* 

### Crownshift
* 

## Lähteet
Sievin helluntaiseurakunta

**Sievin helluntaiseurakunta** on Sievissä toimiva helluntaiseurakunta. Seurakunta on perustettu vuonna 1979. Seurakunnan toimitilat sijaitsevat Sievin keskustassa Haikolantiellä.

Seurakunnan toimintamuotoihin kuuluvat sunnuntaisin järjestettävät päivä- ja ehtoollistilaisuudet. Lisäksi toimintaan kuuluu erilaiset lapsi- ja nuorisotyön muodot sekä lähetystyö Espanjaan ja Venäjälle. 

## Historia
Helluntaiherätyksen toiminta Sievissä sai alkunsa Ylivieskan, Nivalan ja Kälviän seurakuntien toimesta. Sievin helluntaiseurakunta on perustettu vuonna 1979. Alkuaikoina seurakunta piti kokouksia kodeissa ja kesäaikaan telttakokouksia. Vuonna 1980 seurakunta hankki oman kiinteistön Haikolantieltä, jota on vuosien varrella saneerattu rukoushuonekäyttöön.

## Katso myös
* Luettelo Suomen helluntaiseurakunnista
* Helluntaiherätys Suomessa

## Lähteet
Sotkamon Saalem-seurakunta

**Sotkamon Saalem-seurakunta** eli **Sotkamon helluntaiseurakunta** on Sotkamossa toimiva helluntaiseurakunta. Seurakunta on perustettu vuonna 1962. Seurakunnan toimitilat sijaitsevat Sotkamon Tiilikankaalla Makkosentiellä. Seurakunnan pastorina toimii Mika Komulainen. Helluntaiseurakuntaan kuului vuonna 2023 noin 140 henkilöä.

Seurakunnan toimintamuotoihin kuuluvat jumalanpalvelusten ja rukous- ja ylistysiltojen lisäksi lapsi- ja nuorisotyö, lähetyskirpputori, lähetystyö Etiopiassa ja Venäjän Karjalassa, radiotyö, rukouspalvelu ja Seurakuntaviesti-nettilehti.

## Toimitilat

Sotkamon helluntaiseurakunnan rukoushuone on valmistunut vuonna 1985. Rukoushuoneen pinta-ala on 940 neliömetriä ja kirkkosalissa on istumapaikkoja 290 henkilölle. Rukoushuoneen suunnittelija on arkkitehti Veikko Gröhn. Rakennustyöt hoidettiin pitkälti talkoovoimin.

## Toiminta
Sotkamon helluntaiseurakunnassa lapsiperheet muodostavat ison osan toiminnan sisällöstä. Lapsille järjestetään toiminnallisia iltoja ja nuorille omia kokoontumisia. Päätapahtuma on sunnuntainen jumalanpalvelus. Helluntaiseurakunnassa vierailee puhujia myös muista helluntaiseurakunnista että seurakuntaliikkeistä, myös luterilaisesta kirkosta.

## Katso myös
* Luettelo Suomen helluntaiseurakunnista
* Helluntaiherätys Suomessa

## Lähteet

## Aiheesta muualla
Siilinjärven helluntaiseurakunta

**Siilinjärven helluntaiseurakunta** eli **Coti Siilinjärvi** on Siilinjärvellä toimiva helluntaiseurakunta. Seurakunta on perustettu vuonna 1974. Seurakunnan toimitilat sijaitsevat Siilinjärven keskustassa Viertotiellä. Seurakunta kuuluu Suomen Helluntaikirkko-kirkkokuntaan. Seurakunta on tullut tunnetuksi erityisesti nuorisotyöstään. Seurakunnassa järjestetään myös säännöllisesti kastetilaisuuksia.

Seurakunnan toimintamuotoihin kuuluva jumalanpalvelusten ja sanan ja rukouksen iltojen lisäksi lapsi- ja nuorisotyö, puhelinhartaus, radiotyö, raamattukoulu, musiikkitoiminta, naisten ryhmät, ruoka-apu ja lähetystyö Tansaniassa ja Venäjän Karjalassa. Seurakunta järjestää myös lähetyskoulutusta. Siilinjärven helluntaiseurakunnan yhteydessä toimii Royal Rangers -partiojärjestö. 

## Katso myös
* Luettelo Suomen helluntaiseurakunnista
* Suomen Helluntaikirkko
* Helluntaiherätys Suomessa

## Lähteet

## Aiheesta muualla
Vultures 2

**Vultures 2** on yhdysvaltalaisten rap-artistien Kanye Westin ja Ty Dolla Signin muodostaman rapduo ¥$:n toinen studioalbumi, joka julkaistiin 3. elokuuta 2024 levy-yhtiö YZY:n kautta. Se toimii jatko-osana helmikuussa 2024 julkaistulle albumille *[[Vultures 1]].* 

## Taustat
Vultures 1 julkaistiin 10. helmikuuta ja se nousi Billboard 200-listan ensimmäiselle sijalle.  25. helmikuuta tuottaja Timbaland, joka työskenteli myös Vultures 1:ssä, ilmoitti, että toinen albumi oli "tulossa".  3. maaliskuuta rap-artisti French Montana ilmoitti, että hän on mukana albumilla ​​ja jakoi videon hänestä ja duosta äänitysstudiossa. Kun albumi ei ollut ilmestynyt suunniteltuna julkaisupäivänä 8. maaliskuuta, West ilmoitti, että Vultures 2 oli edelleen työn alla, koska hän ja Ty Dolla Sign olivat edelleen "studiolla". 

Haastattelussa 10. maaliskuuta West mainitsi, että Vultures 2 julkaistaisiin yksinoikeudella Westin omalle nettisivulle, eikä sitä julkaistaisi missään suoratoistopalveluissa. Hän sanoi, että tämä päätös tehtiin, joten "palvelut eivät voi hallita julkaisua."  Maaliskuun 14. päivänä Vultures 2 -kappaleista julkaistiin lyhyitä klippejä TikTokissa ja Instagramissa Westin tilillä.  West ja Ty Dolla Sign ilmoittivat myöhemmin uuden albumin julkaisupäivän 3. toukokuuta haastattelussa Justin LaBoyn kanssa hänen The Download -podcastissaan. Rolling Stone vahvisti myös kappaleen "Let Me Chill Out", jossa esiintyy edesmennyt räppäri Takeoff.  Ilmoituksesta huolimatta albumia ei julkaistu 3. toukokuuta.

3. elokuuta Yeezyn nettisivustolle julkaistiin "SLIDE", jonka jälkeen kappale ilmestyi suoratoistopalveluissa.

## Kansikuva
9. maaliskuuta West julkisti albumin ja paljasti sen kansikuvan Twitter-tilinsä kautta. Kannessa Ty Dolla Sign seisoo mustaan maskiin ja haalariin pukeutuneena ja pitelee taulua, jossa esiintyy hänen veljensä Jabreal "Big TC" Muhammad. 

## Kappaleet

* Kappaleella  vierailee Playboi Carti, Don Toliver ja Kodak Black.

* Kappaleella  vierailee Future.
* Kappaleella  vierailee Lil Wayne.
* Kappaleella  vierailee North ja Chicago West.
* Kappaleella  vierailee Young Thug.
* Kappaleella  vierailee Future ja Lil Durk.
* Kappaleella  vierailee Lil Baby.
* Kappaleella  vierailee Desiigner, 070 Shake ja Cyhi the Prynce.
* Kappaleella  vierailee Big TC.

## Viitteet
Reija Meriläinen

**Reija Meriläinen** (s. 1987) on suomalainen taiteilija, joka työskentelee digitaalista ja fyysistä ilmaisua yhdistelevien videoiden, veistosten ja installaatioiden parissa. Meriläisen teoksia on ollut esillä muun muassa ARS17-näyttelyssä Nykytaiteen museo Kiasmassa Helsingissä, States of Play: Roleplay Reality -näyttelyssä FACT Liverpoolissa sekä Helsingin taidemuseo HAMin HAM-galleriassa.

Vuonna 2019 Meriläiselle myönnettiin AVEK-palkinto.

## Lähteet
Kurkkuaulopit

**Kurkkuaulopit** (Paraulopidae) on auloppikaloihin kuuluva heimo. Lajeja tavataan Tyynessämeressä ja Intian valtameressä. Heimon lajit on aiemmin luokiteltu kuuluviksi vihersilmiin.

## Lajit ja anatomia
Kurkkuaulopeihin kuuluu vain yksi suku *Paraulopus* ja siinä 14 tai 15 lajia. Heimon kalat ovat ruumiinrakenteeltaan hoikkia ja pitkänomaisia ja suurimmat kasvavat 35 cm pitkiksi. Selkäevä on lyhyehkö ja korkea ja sen jälkeen on rasvaevä. Kurkkuaulopeiden silmät ovat suuret ja alaleuka työntyy hieman eteenpäin. Kurkkuaulopit eroaavt muista auloppikaloista luuston rakenteen perusteella.

## Levinneisyys ja elintavat
Kurkkuaulopit elävät lauhkeissa ja lämpimissä vesissä Intian valtameressä ja Tyynenmeren länsiosissa.

## Lähteet
Beruniy

**Beruniy** ( tai Бируни, *Biruni*) on kaupunki ja Beruniyn piirin hallinnollinen keskus Karakalpakstanin tasavallassa Uzbekistanissa. Se sijaitsee Amudarjajoen oikealla rannalla 145 kilometriä tasavallan pääkaupungista Nukusista kaakkoon. Kaupungissa oli 55&nbsp;900 asukasta vuonna 2016.

*Kath*-niminen paikkakunta oli yksi muinaisen Horezmin pääkaupungeista. Myöhemmin sen nimenä oli *Šabbaz* (uzb. *Shabboz*). Taajama nimettiin siellä syntyneen tieteilijä Al-Birunin mukaan vuonna 1957. Siitä tuli kaupunki vuonna 1962.

Beruniy on yksi Karakalpakstanin teollisuuskeskuksista, jossa toimii muun muassa puuvilla- ja rakennustarviketeollisuutta. Kaupungin kautta kulkee Nukusiin johtava maantie. Amudarjan rannalla on laivalaituri. Lähin rautatieasema on 20 kilometrin päässä Urganchissa.

Paikallinen nähtävyys ovat 300-luvulta lähtien rakennetun Pil qalan linnoituksen rauniot. Lähistöllä sijaitsee 200-luvulla eaa. perustettu Aqshaxan qala, jossa on suoritettu arkeologisia kaivauksia vuodesta 1995 lähtien. Kauempana on Karakalpakstanin korkein vuori Sultan Wáyis, jonka etelärinteellä sijaitseva pyhäkkö on tärkeä pyhiinvaelluskohde..

## Lähteet
Dick Schoof

**Hendrikus Wilhelmus Maria ”Dick” Schoof** (s. 8. maaliskuuta 1957 Santpoort) on alankomaalainen virkamies, joka toimi Alankomaiden pääministerinä vuosina 2024–2026.

Schoof syntyi Santpoortissa Velsenin kunnassa Pohjois-Hollannissa. Hän opiskeli vuosina 1975–1982 Nijmegenin Radboud-yliopistossa kaupunkisuunnittelua.

Vuosina 1982–1988 Schoof työskenteli Alankomaiden kuntaliitossa. Vuosina 1988–1996 hän työskenteli opetus-, kulttuuri- ja tiedeministeriössä. Vuosina 1996–1999 hän toimi oikeusministeriön varapääsihteerinä. Vuosina 1999–2003 hän toimi maahanmuuttoviraston pääjohtajana. Vuosina 2003–2013 hän työskenteli sisäasiainministeriössä sekä oikeus- ja turvallisuusministeriössä. Vuosina 2013–2018 hän toimi terrorismin torjunnan ja turvallisuusasioiden kansallisena koordinaattorina. Vuosina 2018–2020 hän toimi tiedustelu- ja turvallisuuspalvelun AIVD:n pääjohtajana. Vuonna 2020 hänet nimitettiin oikeus- ja turvallisuusministeriön pääsihteeriksi.

Schoof oli yli 30 vuoden ajan työväenpuolueen jäsen, mutta erosi puolueesta vuonna 2021. Vuoden 2023 parlamenttivaalien jälkeisissä hallitusneuvotteluissa PVV, VVD, NSC ja BBB esittivät pääministeriksi Schoofia, ja 2. heinäkuuta 2024 Schoof ja hänen hallituksensa ministerit vannoivat virkavalansa kuningas Willem-Alexanderille. Schoof on ensimmäinen poliittisesti sitoutumaton pääministeri sitten Pieter Cort van der Lindenin, joka toimi pääministerinä vuosina 1913–1918.

Schoofin hallitus kaatui kesäkuussa 2025, kun vapauspuolue erosi siitä, koska se ei ollut tyytyväinen toteutettuun maahanmuuttopolitiikkaan. Hallitus jatkaa toimitusministeristönä lokakuuhun asti, jolloin järjestetään ennenaikaiset vaalit.

## Lähteet
Don Toliver

**Caleb Zackery ”Don” Toliver** (s. 12. kesäkuuta 1994 Houston, Texas, Yhdysvallat) on yhdysvaltalainen rap-artisti. Hänen debyyttimixtapensa *Donny Womack* julkaistiin päivää ennen houstonilaisen räppäri Travis Scottin albumia *[[Astroworld]]* vuonna 2018, jolla Toliverin vieras esiintyi kappaleessa ”Can’t Say”. Seuraavalla viikolla hän teki sopimuksen Scottin levy-yhtiön Cactus Jack Recordsin kanssa yhdessä Atlantic Recordsin kanssa. 

## Discografia

#### Studioalbumit

* *Heaven Or Hell* (2020)
* *Life of a Don* (2021)
* *Love Sick* (2023)
* *Hardstone Psycho* (2024)
* *Octane* (2026)

#### Mixtapet

* *Donny Womack* (2018)
Canterburyn maanjäristys 2010

**Canterburyn maanjäristys 2010** oli 7,1 momenttimagnitudin maanjäristys, joka iski Uuteen-Seelantiin 4. syyskuuta 2010 kello 4.35 paikallista aikaa. Järistyksen episentrumi sijaitsi Darfieldin kaupungin läheisyydessä 40 kilometriä Christchurchin kaupungista länteen. Järistys tapahtui noin 10 kilometrin syvyydessä Canterburyn alapuolella. Järistys aiheutti yli 7&nbsp;000 jälkijäristystä, joista yksi oli seuraavana vuonna Christchurchin kaupunkiin iskenyt paljon tuhoisampi maanjäristys.

Maanjäristys aiheutti vahinkoja eniten vanhoille, ennen 1940-lukua rakennetuille rakennuksille. Muun muassa yksi historiallinen kivikirkkorakennus vaurioitui. Järistys aiheutti myös nesteytymistä ja noin 400&nbsp;000 tonnin edestä lietettä. Vaurioita aiheutui ensiarvioiden mukaan noin neljän miljardin Yhdysvaltain dollarin edestä. Alunperin luultiin, että järistyksessä vältyttiin kuolonuhreilta, mutta vuonna 2022 selvisi naishenkilön kuolleen epäsuorasti järistyksen aiheuttamaan sydänkohtaukseen hänen paetessaan kodistaan. Lisäksi 377 ihmistä loukkaantui välittömästi järistyksessä sekä yli tuhat sen jälkeen.

## Lähteet
Pursunäsiä

**Pursunäsiä** (*Daphne retusa*) on näsiöiden (*Daphne*) sukuun kuuluva kasvilaji. Se muistuttaa *[[Daphne tangutica]]* -lajia, joka eroaa muun muassa kokonsa, lehtien ulkonäön ja kukinta-ajan perusteella.

Pursunäsiä on tiiviisti pensastava kasvi, joka kasvaa harvoin yli 60 cm korkeaksi. Pursunäsiä on myös hidaskasvuinen. Sen lehdet ovat 1,5–3,5 cm pitkiä, syvänvihreitä ja kaljuja. Kukat sijaitsevat tiiviinä rykelminä varsien kärjissä ja ovat purppuranpunaisia, tuoksuvia, 0,8–1,2 cm pitkiä sekä halkaisijaltaan 1,4–2 cm.  Pursunäsiä kukkii keväisin. Kukista kehittyvät hedelmät ovat meheviä ja kirkkaanpunaisia.

Pursunäsiä kasvaa luontaisena Aasiassa. Sitä tavataan Kiinassa maan länsiosista Tiibetiin, Bhutanissa sekä Myanmarin pohjoisosissa. Pursunäsiä kasvaa luonnossa avoimilla kivikkoisilla rinteillä ja mäntymetsissä 3000–5000 metrin korkeudella merenpinnasta.

Pursunäsiää voi kasvattaa koristekasvina. Se sopii kivikkopuutarhaan ja on helppohoitoinen sekä pitkäikäinen, joskin hidaskasvuinen laji.

## Lähteet
Tuomas A. Laitinen

**Tuomas Aleksander Laitinen** (s. 1976 Riihimäki) on suomalainen taiteilija. Hän työskentelee liikkuvan kuvan, äänen, valon ja kemiallisten sekä mikrobiologisten prosessien parissa. Hän on kiinnostunut taiteessaan muun muassa ekologisista kysymyksistä ja tietoisuuden ja tiedon muodostumisesta.

Laitinen valmistui Kuvataideakatemian tila-aikataiteen koulutusohjelmasta vuonna 2008.

Laitisen teoksia on ollut esillä muun muassa 21. Sydneyn biennaalissa, 7. Bukarestin biennaalissa, Screen City Biennalessa Stavanegrissa, 2019, Amado Art Spacessa Soulissa, Etelä-Koreassa, Moving Image New Yorkissa, Art Sonje Centerissa Soulissa, Etelä-Koreassa, Helsinki Contemporaryssa, Kiasmassa, Emmassa ja Helsinki Biennaalissa vuonna 2021.

Laitinen oli ehdolla Ars Fennica -palkinnon saajaksi vuonna 2023.

## Lähteet
Cavalesen köysirataturma 1998

**Cavalesen köysirataturma** (1998) tapahtui Cavalesessa Italiassa 3. helmikuuta 1998, kun Yhdysvaltain merijalkaväen Grumman EA-6B Prowler -lentokone törmäsi harjoituslennolla Alpe Cermisin hiihtokeskuksen hiihtohissinä toimivaan köysirataan ja katkaisi sen vaijerin. Yksi köysiratavaunuista putosi maahan, ja kaikki siinä olleet 20 ihmistä, pääasiassa eurooppalaisia turisteja, saivat surmansa. Lentokone onnistui vaurioista huolimatta tekemään hätälaskun takaisin tukikohtaansa. Tapaus hiersi Yhdysvaltain ja Italian välejä.

Lentokone oli lentänyt huomattavasti matalammalla ja nopeammin kuin mitä se olisi saanut. Miehistö väitti, että koneen korkeusmittariin oli tullut vika, ja että köysirataa ei ollut merkitty heidän käyttämiinsä karttoihin. Koneen miehistön jäsen myönsi myös, että hän oli nauhoittanut videota kesken lennon, ja että hän tuhosi kuvanauhan koneen laskeuduttua. Yhdysvalloissa kaksi miehistön jäsentä asetettiin syytteeseen kuolemantuottamuksesta, josta heidät kuitenkin vapautettiin. Heidät todettiin myöhemmin syyllisiksi oikeuden vastustamiseen ja erotettiin palveluksesta.

Köysiradan edeltäjällä oli myös tapahtunut vakava turma 9. maaliskuuta 1976, jossa kuoli 42 henkilöä.

## Lähteet
Cayden Lindstrom

**Cayden Lindstrom** (s. 3. helmikuuta 2006) on kanadalainen jääkiekkoilija, joka edustaa WHL-joukkue Medicine Hat Tigersiä. Columbus Blue Jackets varasi Lindstromin  neljäntenä pelaajana.

## Tilastot

## Lähteet
Mike Ryan

**Michael Robin ”Mike” Ryan** (s. 26. joulukuuta 1941 Bannockburn, Skotlanti) on uusiseelantilainen kestävyysjuoksija.

Méxicon olympialaisissa 1968 Ryan oli maratonilla kolmas. Brittiläisen imperiumin ja kansainyhteisön kisoissa Ryan oli vuonna 1966 maratonilla pronssilla. Vajaa kolme kuukautta tästä hän voitti Fukuokan maratonin.

Ryanin ennätys 10&nbsp;000 metrillä on vuonna 1969 juostu 29.06,8 ja maratonilla vuonna 1966 juostu 2.14.05.

## Lähteet

## Aiheesta muualla
* New Zealand olympic team
* Athletics New Zealand
Beckett Sennecke

**Beckett Sennecke** (s. 28. tammikuuta 2006) on kanadalainen jääkiekkoilija joka edustaa OHL-joukkue Oshawa Generalsia. Anaheim Ducks varasi Sennecken  kolmantena pelaajana.

## Tilastot

## Lähteet
Popeyes

**Popeyes Louisiana Kitchen, Inc.** eli **Popeyes** on yhdysvaltalainen friteerattuihin kanaruokiin erikoistunut pikaruokaketju. Ketjulla on noin 4&nbsp;000 ravintolaa, joista noin 1&nbsp;000 sijaitsee Yhdysvaltojen ulkopuolella.

## Historia
Popeyes perustettiin New Orleansissa Louisianassa. Ensimmäinen ravintola, nimeltään *Chicken on the Run* avattiin 12. keäskuuta 1972. Perustaja Al Copeland halusi kilpailla Kentucky Fried Chickenin kanssa, mutta ravintola menestyi huonosti ja kaatui usean kuukauden jälkeen. Hän avasi ravintolan uudelleen nimellä *Popeyes Mighty Good Chicken*, ja vuoteen 1975 mennessä se vaihtui *Popeyes Famous Fried Chicken*iksi. Popeyes aloitti franchising-toiminnan vuonna 1976, ketju kasvoi nopeasti ja ensimmäinen ravintola ulkomaille avattiin Kanadaan vuonna 1984. Viidessadas Popeys avattiin vuonna 1985.

Popeyes osti kilpailevan Church’s Texas Chickenin vuonna 1989, mutta joutui tästä suuriin velkoihin vuonna 1990 ja pian Chapter 11:n mukaiseen saneeraukseen konkurssin välttämiseksi. Saneerauksen tuloksena taustayhtiön nimeksi tuli *America’s Favorite Chicken Company, Inc.* (AFC). AFC myi Church’sin Arcapitalle vuonna 2004.

Vuonna 2017 holdingyhtiö Restaurant Brands International osti Popeysin.

## Lähteet
Shımbay

**Shımbay** (, ) on kaupunki ja Shımbayn piirin hallinnollinen keskus Karakalpakian tasavallassa Uzbekistanissa. Se sijaitsee Amudarjajoen suistossa Kegeylin kanavan varrella 56 kilometriä tasavallan pääkaupungista Nukusista pohjoiseen. Kaupungissa oli 50&nbsp;400 asukasta vuonna 2016. Piirin asukkaat ovat etupäässä karakalpakkeja.

Paikkakunta on saanut alkunsa kalastajien ja paimentolaisten 1600-luvulla rakentamasta linnoituksesta. Se oli Hivan kaanikuntaan kuuluneen Araljärven etelärannikon keskus. Shımbayhin syntyi 1900-luvun alussa teollisuutta, ja se sai vuonna 1927 taajaman ja vuonna 1974 kaupungin statuksen. Kaupunkiin johtava rautatie valmistui vuonna 1980.

Shımbayssa on puuvilla- ja rakennustarviketeollisuutta. Siellä toimii maatalouden tutkimuslaitos ja Karakalpakian yliopiston osasto.

Shımbay on Karakalpakian käsityöammattien keskus. Sen käsityöläiset valmistavat jurttia, koruja, mattoja, perinteisiä soittimia ja taide-esineitä. Lähistöllä Kegeylin piirissä sijaitsee Qaraqum iyshanin nekropoli, jonka tärkein kohde on runoilija Berdaqin mausoleumi.

## Lähteet
Uglydolls - Täydellisen epätäydelliset

**Uglydolls - Täydellisen epätäydelliset** () on vuonna 2019 tietokoneanimoitu musikaalielokuva, jonka on ohjannut Kelly Asbury. Elokuvan ääninäyttelijöihin kuuluvat Kelly Clarkson, Janelle Monáe, Blake Shelton, Wanda Sykes, Gabriel Iglesias, Wang Leehom, Bebe Rexha, Charli XCX, Lizzo, Nick Jonas ja Pitbull. 

Elokuva sai teatterijulkaisunsa Suomessa 17. toukokuuta 2019 julkaisijanaan SF Studios. 

## Ääninäyttelijät

### Suomenkielinen versio

## Lähteet
Miko Matikka

**Miko Matikka** (s. 26. lokakuuta 2003 Helsinki) on suomalainen jääkiekkohyökkääjä, joka pelaa NHL-seura Utah Mammothin organisaatiossa. Arizona Coyotes varasi hänet kolmannella kierroksella 67. pelaajana kesällä 2022. Matikka on Helsingin Jokereiden kasvatti. Hän on pelannut myös Suomen nuorten jääkiekkomaajoukkueessa.

## Lähteet
Xojeli

**Xojeli** (, ) on kaupunki ja Xojelin piirin hallinnollinen keskus Karakalpakian tasavallassa Uzbekistanissa. Se sijaitsee Amudarjan alajuoksun vasemmalla rannalla 15 kilometriä tasavallan pääkaupungista Nukusista länteen. Kaupungissa oli 67&nbsp;800 asukasta vuonna 2016.

Vuonna 1926 perustetussa kaupungissa on puuvilla- ja elintarviketeollisuutta. Sen kautta kulkee 1950-luvun alussa rakennettu rautatie. Siellä on myös laivalaituri sekä rajanylityspaikka Turkmenistaniin. 

Xojelin lähellä sijaitsevat muinaisen Mizdaxqanin kaupungin rauniot. Sen nekropoli mausoleumeineen ja moskeijoineen on suosittu pyhiinvaelluspaikka. Lähistöllä on myös 300-luvulla eaa. perustettu Gáwir qalan linnoitus.

## Lähteet
Engan maanvyöry 2024

**Engan maanvyöry** tapahtui perjantaina 24. toukokuuta 2024 aamukolmen aikaan paikallista aikaa Yambalin kylässä Engan maakunnassa, Papua-Uudessa-Guineassa. Maanvyöryssä uskotaan kuolleen pahimmillaan yli 2&nbsp;000 ihmistä.

## Tapahtumat ja vaikutukset

Monet paikalla olleet kertoivat kuulleensa yöllä kello yhden ja kahden välillä kaksi kovaa halkeamisen ääntä. Yksi paikallinen kertoi lehdistölle, kuinka ääni oli kuulunut vuorelta alas vierineestä isosta kivestä. Hän ja monet muut olivat sen jälkeen tulleet ulos taloistaan ja yrittäneet herättää vielä nukkuvia. 

Kun maanvyöry iski noin kello 3.00 noin 4&nbsp;000 asukkaan alueelle, se tuhosi kokonaan ainakin 60 kotia ja erään Engan hallituksen jäsenen mukaan hautasi yhteensä 1&nbsp;182 taloa. Vyöryn vaikutukset ulottuivat noin 200 neliökilometrin alueelle, mukaan lukien Engaan vievälle moottoritielle noin 150 metrin matkalta. Pelastustöissä herätti huolta myös maan jatkuva liikkuminen.

Arviot kuolleiden lukumääristä vaihtelevat suuresti. Pian tapahtuman jälkeen Yhdistyneet kansakunnat arvioi noin sadan ihmisen saaneen surmansa. Arvio nousi kumminkin pian 670:een. Papua-Uuden-Guinean hallituksen mukaan jopa yli 2&nbsp;000 voi olla hautautunut elävältä, joskin entinen paikallinen virkamies väitti kuolleiden määrän olevan vain noin 160. 

## Reaktio

Papua-Uuden-Guinean pääministeri kertoi pian tapahtuneen jälkeen viranomaisten reagoineen tapahtuneeseen. Papua-Uuden-Guinean Punainen Risti kertoi, että paikalle oli lähetetty apua muun muassa poliisilta ja puolustusvoimilta. Myös Yhdysvaltain presidentti Joe Biden kertoi, että Yhdysvallat olivat valmiita tarjoamaan apua. Australian hallitus lähetti 2,5 miljoonan dollarin arvoista humanitääristä apua, sekä teknisiä asiantuntijoita. Pelastakaa Lapset -järjestön mukaan alueella tarvittiin välitöntä humanitääristä apua, kuten ruokaa ja puhdasta vettä. Pääministerin mukaan maanvyöryn aiheutti ilmastonmuutoksesta johtuva runsaat sademäärät.

## Lähteet
Kelly Asbury

**Kelly Asbury** () oli yhdysvaltalainen ohjaaja, käsikirjoittaja, näyttelijä ja kuvittaja Käsikirjoittajana hän on toiminut muun muassa elokuvissa Hiidenpata, Pieni merenneito, Bernard ja Bianca Australiassa, Kaunotar ja hirviö, Toy Story – leluelämää, Egyptin prinssi, Kananlento, Shrek, Kung Fu Panda, Madagascar 2, Räyhä-Ralf ja Frozen – huurteinen seikkailu. Ohjaajana hän on toiminut muun muassa elokuvissa Spirit – villi ja vapaa, Shrek 2, Gnomeo & Julia,  ja Uglydolls - Täydellisen epätäydelliset.

## Lähteet
Iaain kieli

**Iaai** on oseanialaisten kielten uusikaledonialaisten kielten ryhmään kuuluva kieli, jota puhutaan Ouvéan saarella Uudella-Kaledonialla. Kielellä on noin 4000 puhujaa, jotka painottuvat aikuisväestöön.

Kielen katsotaan olevan uhanalainen, ja sen läheisempiä sukulaiskieliä ovat drehu ja nengone.

Kieltä kirjoitetaan latinalaisin aakkosin. Raamattu käännettiin kokonaisuudessaan iaaiksi vuonna 1901.

## Fonologia

### Vokaalit

Kaikki vokaalit voivat esiintyä sekä pitkinä että lyhyinä.

Lähde:

### Konsonantit

Lähde:

## Lähteet
Skarpengland

**Skarpengland** on taajama Venneslan kunnassa Agderin läänissä Norjassa. Taajaman pinta-ala on 0,4 neliökilometriä ja asukasluku 597 vuonna 2023.

## Lähteet

## Aiheesta muualla
Hægelandin kirkko

**Hægelandin kirkko** () on Venneslan kunnassa Agderin läänissä Norjassa sijaitseva puinen pitkäkirkko vuodelta 1830.
## Lähteet

## Aiheesta muualla
Christopher Lennertz

**Christopher Lennertz** (s. 2. tammikuuta 1972 Methuen, Massachusetts) on yhdysvaltalainen elokuvasäveltäjä.

## Elokuvasävellyksiä
* 2000 Buzz Lightyear Avaruusranger: Seikkailu alkaa 
* 2005 Confessions of an Action Star 
* 2006 Eläintohtori 3 
* 2006 Huisi hai 
* 2007 Alvin ja pikkuoravat 
* 2008 Mitäs me spartalaiset 
* 2008 Disaster Movie 
* 2010 Marmaduke 
* 2010 Kissat ja koirat: Katti Katalan kosto 
* 2012 Think Like a Man 
* 2013 Väärät paperit 
* 2013 Gimme Shelter 
* 2014 *Ride Along* 
* 2014 Think Like a Man Too
* 2014 Kaameat pomot 2 
* 2016 Kaameat pomot 2 
* 2016 Sausage Party (Alan Menkenin kanssa) 
* 2017  
* 2017 Baywatch 
* 2017 Pitch Perfect 3 
* 2019 Uglydolls - Täydellisen epätäydelliset 
* 2021 Tom & Jerry 
* 2021 Näin meillä – Elokuva 
*
Setesdalin rata

**Setesdalin rata** () oli Kristiansandin ja Byglandsfjordin välillä kulkenut kapearaiteinen (1&nbsp;067 mm) rautatie Agderin läänissä Norjassa. Se avattiin liikenteelle vuonna 1896 ja lakkautettiin 1962. Radasta on nykyisin jäljellä muutaman kilometrin mittainen osuus museorautatienä. Grovanen ja Kristiansandin välinen osuus muutettiin jo 1930-luvulla normaaliraiteiseksi, ja siitä tuli osa Sørlandin rataa.
## Lähteet

## Aiheesta muualla

* Setesdalsbanens Venner
Erlend Ropstad

**Erlend Ropstad** (s. 17. syyskuuta 1974 Vennesla) on norjalainen laulaja-lauluntekijä, joka soittaa kitaraa ja pianoa. Hänen esikoislevynsä *The Magnetic Tapes* ilmestyi vuonna 2006. Kolmannen albuminsa yhteydessä vuonna 2013 Ropstad vaihtoi laulukielen norjaksi ja teki lopullisen läpimurtonsa. Hän on ollut useita kertoja ehdolla Spellemannprisen-gaalassa, ja vuonna 2019 hän sai Prøysen-palkinnon.
## Diskografia
### EP-levyt
* *The Magnetic Tapes* (2006)
### Albumit
* *Bright Late Nights* (2007)
* *Roy, It Ain't Over Yet* (2010)
* *Hva om det ikke er sånn som du tror at et er* (2013)
* *Her om natta* (2014)
* *Det beste vi får till* (2015)
* *Alt som har hendt* (2017)
* *Brenn siste brevet* (2019)
* *Da himmelen brant var alle hunder stille* (2021)
* *Gleden & sorgen* (2022)
## Lähteet

## Aiheesta muualla
Ropstad

**Ropstad** on seuraavien norjalaisten henkilöiden sukunimi:

* Erlend Ropstad (s. 1974), muusikko
* Kjell Ingolf Ropstad (s. 1985), poliitikko